Evropski ariš
<s></s>

<s>Osobine 
Evropski ariš je jedino crnogorično drvo iz reda četinara koje svake godine gubi listove, tj. iglice.</s><s>Drvo je osrednje visine - od 20 do 40 metara, sa tankim pognutim granama, crvenosmeđom ispucanom korom i šiljastom krošnjom.</s><s>Brzo raste, a može dostići starost i do 600 godina.</s><s>Na drveću koje raste u skupinama, donje grane se često suše.</s><s>Kora, smola i iglice imaju balzamičan miris, nalik na limun.</s><s>Smola ima miris na balzam, a ukus poput terpentina.</s><s>Stablo
Stablo je pravo ili blago zakrivljeno.</s><s>Dostiže visinu do 45 metara, a prečnik do 120 -{cm}-.</s><s>Kod mladih biljaka kora je glatka, zelenkasto siva, dok je kod starijih biljaka kora tamno siva, duboko ispucala i ljušti se.</s><s>Kora može biti debela i 10 -{cm}-.</s><s>Cvetovi
Ariš je jednodomna biljka čiji se purpurno-crveni, mirišljavi ženski cvetovi razvijaju u male šišarice.</s><s>Muški cvetovi su okrugli i svetlo žuti.</s><s>Oprašuju se putem vetra.</s><s>Razvijaju se na rano proleće, zajedno sa iglicama.</s><s>Šišarke</s>

<s>Šišarke ove vrste imaju ovalni oblik.</s><s>Zrele šišarke su dugačke 5-6 -{cm}-, a široke oko 3 -{cm}-.</s><s>Mlade šišarke su zelene, a zrele vise, prekrivene su ljuskom na ivicama i imaju svetlo sivu boju.</s><s>Posle ispuštanja semena opadaju.</s><s>Seme ima sivo-braun boju i jajolik oblik sa oštrom ivicom.</s><s>Koren
Koren je veoma dobro razvijen.</s><s>Ima dubok glavni koren, ali i dosta razvijene bočne korenove.</s>

<s>Stanište 
Evropski ariš najbolje uspeva u planinama, a često sačinjava velike šumske prostore.</s><s>Brzo raste i zbog toga se često sadi i uzgaja.</s><s>Prvobitno je naseljavao planinske delove centralne Evrope (Alpe, Karpate) i niže predele severne Poljske, ali vremenom se raširio i na druge delove Evrope.</s>

<s>Postoje dve podvrste Evropskog ariša:
 Evropski ariš (Alpski ariš) - sa šišarkama veličine od 2,5-6 -{cm}- i
 Poljski ariš - sa šišarkama veličine 2-3 -{cm}- koji naseljava predele severne Poljske.</s>

<s>Upotreba</s>

<s>Često se sadi u šumama i na vetrometinama, kao korisno drvo.</s><s>Često se sadi kao ukrasna biljka u parkovima i dvorištima kuća.</s><s>Taođe se može koristiti kao živica pošto dobro podnosi sečenje.</s><s>Drvo se koristi u građevini, kako za unutrašnje konstrukcije tako i za spoljašnje.</s><s>Od drveta ove vrste se proizvodi nameštaj, zidne obloge, podovi...</s><s>Ovo drvo je cenjeno još u antičkom periodu zbog otpornosti na truljenje.</s>

<s>Lekovitost 
Lekovito svojstvo imaju iglice koje se skupljaju u toku cele godine kao i smola i kora koji se skupljaju u jesen.</s>

<s>Iglice se koriste za kupku u lečenju nervno rastrojenih bolesnika i jako slabih osoba.</s><s>Isto tako, iglice i kora koriste se za pripremanje obloga za lečenje upaljenih rana, prignječenosti i čireva.</s><s>Čaj pripremljen od kore ariša tera na mokrenje, leči vodenu bolest u početku, žuticu, reumu u zglobovima, osip i čireve.</s><s>Smola pripremljena sa vinom i medom čisti začepljenu jetru, drobi i lagano odvaja pesak i kamenje iz žuči i bubrega, a kod upale grla koristi se za grgljanje.</s>

<s>Hortikultura
Ljekovito bilje
Larix
Flora Evrope</s>

